|  |
| --- |
|  |
|  |

**IEKŠĒJIE NOTEIKUMI**

Rēzeknē

27.12.2024. Nr. 1.13/2024/27

**Stipendiju piešķiršanas nolikums**

*Izdots saskaņā ar Ministru kabineta*

*2024. gada 17. decembra noteikumu Nr.818*

*„Noteikumi par stipendijām” 42.punktu*

KONSOLIDĒTS

Ar grozījumiem, kas pieņemti:

Ar 13.01.2025. iekšējiem noteikumiem Nr.1.13/2025/2

**I. Vispārīgie jautājumi**

1. Iekšējie noteikumi nosaka stipendijas piešķiršanas kārtību, kādā tiek noteikts stipendijas apmērs, un kritērijus atbilstoši mācību rezultātiem un aktivitātei Mākslu izglītības kompetences centra “Latgales Mūzikas un mākslas vidusskola” (turpmāk – izglītības iestāde) sabiedriskajā dzīvē izglītojamam, kurš klātienē apgūst profesionālās vidējās izglītības programmu.
2. Stipendijas piešķiršanas un izmaksas tiesiskais pamats ir Izglītības likums, Ministru kabineta 2024.gada 17.decembra noteikumi Nr. 818 “Noteikumi par stipendijām” (turpmāk – noteikumi) un šis nolikums.
3. Stipendiju fondu veido valsts budžeta līdzekļi un tas paredzēts valsts finansētās vietās profesionālās vidējās izglītības programmās uzņemto izglītojamo stipendijām. Stipendijas piešķiršanas apmēru nosaka stipendiju piešķiršanas komisija.

**II. Stipendijas piešķiršanas kritēriji un apmērs**

1. Izglītojamais, kurš izglītības iestādē klātienē apgūst profesionālās vidējās izglītības programmu (izglītības programmas īstenošanas ilgums ir vismaz viens gads), no stipendiju fonda var saņemt ikmēneša stipendiju – minimālo ikmēneša stipendiju (izņemot šo noteikumu 11.punktā minēto gadījumu) vai paaugstinātu ikmēneša stipendiju, kā arī vienreizēju stipendiju, lai sekmētu izglītojamā motivāciju paaugstināt mācību rezultātus, aktīvi piedalīties izglītības iestādes sabiedriskajā dzīvē, kā arī veicinātu izglītojamā intelektuālo spēju attīstību un izglītības pieejamību.
2. Stipendiju fondu izveido, paredzot katram izglītojamam vidēji ne mazāk kā 20,00 *euro* mēnesī.
3. Vienreizējām stipendijām paredz ne vairāk kā piecus procentus no stipendiju fonda apmēra.
4. Izglītojamam ikmēneša stipendijas apmēru nosaka atbilstoši sasniegtajiem mācību rezultātiem divas reizes gadā uz 1.janvāri un uz 30.jūniju (turpmāk – stipendiju piešķiršanas periods).
5. Minimālās stipendijas apmērs izglītojamam ir 15 *euro*.
6. Minimālo stipendiju piešķir, izglītojamam uzsākot vai atsākot mācības izglītības iestādē, līdz brīdim, kad atbilstoši šo noteikumu 7.punktam izglītības iestāde nosaka citu ikmēneša stipendijas apmēru, kā arī šo noteikumu 10. un 26. punktā noteiktajā gadījumā.
7. **Minimālo ikmēneša stipendiju izglītojamam piešķir**, ja iepriekšējā stipendijas piešķiršanas periodā ir bijis kāds no šādiem gadījumiem:
   1. izglītojamais atbilstoši sasniegtajiem mācību rezultātiem ne vairāk kā vienā vispārējās vidējās izglītības mācību priekšmeta kursā (pamatkursā, padziļinātajā kursā, specializētajā kursā) vai, ja mācību priekšmets ir noslēdzies, galīgajā vērtējumā ir saņēmis vērtējumu, zemāku par “gandrīz viduvēji” (4), vai apzīmējumu “nav vērtējuma”, vai kursā “Valsts aizsardzības mācība” ir saņēmis vērtējumu “Nav apguvis”, vai jebkurā profesionālo kompetenču modulī, profesionālajā mācību priekšmetā, praksē vai, ja mācību priekšmets, prakse vai modulis ir noslēdzies, galīgajā vērtējumā ir saņēmis vērtējumu, zemāku par “viduvēji” (5), vai apzīmējumu “nav vērtējuma”;
   2. izglītojamais neattaisnoti kavējis ne vairāk kā astoņas mācību stundas mēnesī;
   3. izglītojamam par iekšējās kārtības noteikumu pārkāpumiem ir izteikts ne vairāk kā viens izglītības iestādes vadītāja rakstveida brīdinājums vai rājiens mēnesī.
8. **Minimālo ikmēneša stipendiju nepiešķir**, ja izglītojamā saņemto vērtējumu un apzīmējumu skaits, neattaisnoti kavēto mācību stundu skaits vai izglītojamam izteikto izglītības iestādes vadītāja rakstveida brīdinājumu vai rājienu skaits ir lielāks par šo noteikumu 10.1., 10.2., 10.3. apakšpunktā minēto skaitu.
9. **Paaugstinātu ikmēneša stipendiju**, kas nepārsniedz 150 *euro*, **izglītojamam piešķir**, ja iepriekšējā stipendiju piešķiršanas periodā:
   1. izglītojamais atbilstoši sasniegtajiem mācību rezultātiem jebkurā vispārējās vidējās izglītības mācību priekšmeta kursā (pamatkursā, padziļinātajā kursā, specializētajā kursā) vai, ja mācību priekšmets ir noslēdzies, galīgajā vērtējumā ir saņēmis vērtējumu vismaz “gandrīz viduvēji” (4) vai kursā “Valsts aizsardzības mācība” ir saņēmis vērtējumus “Daļēji apguvis” vai “Apguvis” vai jebkurā profesionālo kompetenču modulī, profesionālajā mācību priekšmetā, praksē vai, ja mācību priekšmets, prakse vai modulis ir noslēdzies, galīgajā vērtējumā ir saņēmis vērtējumu vismaz “viduvēji” (5);
   2. izglītojamais nav neattaisnoti kavējis mācības;
   3. izglītojamam par iekšējās kārtības noteikumu pārkāpumiem nav izteikts izglītības iestādes vadītāja rakstveida brīdinājums vai rājiens;
   4. izglītojamais ir aktīvs izglītības iestādes sabiedriskajā dzīvē, tai skaitā piedalās mācību priekšmetu olimpiādēs, konkursos, izstādēs, sacensībās un citos izglītības iestādes atbalstītos pasākumos, ja izglītojamais ir izpildījis šo noteikumu 12.1., 12.2., un 12.3. apakšpunktos minētos nosacījumus. Nosakot paaugstinātās stipendijas apmēru, papildus ņem vērā 1.tabulā noteiktos kritērijus:

1.tabula

|  |  |  |  |
| --- | --- | --- | --- |
| Aktivitātes nosaukums un rezultāts | Izglītojamā aktivitāte | | |
| izglītības **iestādē** | iestādes atbalstītajā pasākumā **reģionā** | iestādes atbalstītajā pasākumā **ārpus reģiona** |
| Dalība mācību priekšmetu olimpiādē, profesionālajā konkursā, izstādē, sporta sacensībās | | |
| Piedalīšanās | 0 *euro* | līdz 10 *euro* | līdz 20 *euro* |
| Atzinības raksts | līdz 10 *euro* | līdz 15 *euro* | līdz 25 *euro* |
| Iegūta 3.vieta | līdz 12 *euro* | līdz 17 *euro* | līdz 30 *euro* |
| Iegūta 2.vieta | līdz 13 *euro* | līdz 20 *euro* | līdz 40 *euro* |
| Iegūta 1.vieta | līdz 15 *euro* | līdz 25 *euro* | līdz 50 *euro* |

1. Šo noteikumu 10.1., 10.2., 12.1. un 12.2. apakšpunktā minētos sekmju rezultātus aprēķina, ņemot vērā vispārējās vidējās un profesionālās vidējās izglītības mācību priekšmetos, profesionālo kompetenču moduļos un praksē semestra vai galīgajā vērtējumā uzrādīto mācību sasniegumu vidējo aritmētisko rezultātu.
2. Minimālās un paaugstinātās stipendijas piešķiršanai piemēro semestra vai, ja mācību priekšmets vai prakse ir noslēgusies, galīgo vērtējumu, aprēķinot visu vērtējumu vidējo aritmētisko. Paaugstinātās stipendijas apmēru nosaka, ņemot vērā 2.tabulā noteikto:

2.tabula

|  |  |
| --- | --- |
| **Vidējais vērtējums ballēs** | **Paaugstinātās stipendijas apmērs\*** |
| 4,0 līdz 4,9 | no 16 līdz 20 *euro* |
| 5,0 līdz 5,9 | no 21 līdz 29 *euro* |
| 6,0 līdz 6,9 | no 30 līdz 40 *euro* |
| 7,0 līdz 7,9 | no 41 līdz 55 *euro* |
| 8,0 līdz 8,9 | no 56 līdz 80 *euro* |
| 9,0 līdz 10,0 | no 81 līdz 150 *euro* |

*\* Lai nepārsniegtu stipendiju mēneša dotācijas apmēru, paaugstinātās stipendijas pamatsumma visos līmeņos var tikt procentuāli samazināta*

*(Ar grozījumiem, kas izdarīti ar 13.01.2025. iekšējiem noteikumiem Nr. 1.13/2025/2)*

1. Ja izglītojamam, kam piešķirta paaugstinātā ikmēneša stipendija, par iekšējās kārtības noteikumu pārkāpumiem stipendijas piešķiršanas periodā ir izteikts izglītības iestādes vadītāja rakstveida brīdinājums vai rājiens, attiecīgajā mēnesī paaugstināto stipendiju nepiešķir.
2. Paaugstināto ikmēneša stipendiju pirmā kursa izglītojamie, vēlākos mācību posmos ieskaitītie izglītojamie un mācības atsākušie izglītojamie var saņemt, sākot no otrā stipendiju piešķiršanas perioda.
3. Pilngadīgie bez vecāku gādības palikušie izglītojamie vai bāreņi ikmēneša stipendiju divu minimālo stipendiju apmērā saņem, sākot no pirmā mācību mēneša līdz brīdim, kad atbilstoši šo noteikumu 7.punktam izglītības iestāde nosaka citu ikmēneša stipendijas apmēru.
4. Stipendijas piešķiršanas periodā izglītības iestāde pārskata izglītojamam piešķirto stipendijas apmēru līdz nākamās ikmēneša stipendijas izmaksas dienai, ja neattaisnotu kavējumu, brīdinājumu vai rājienu skaits pārsniedz šo noteikumu 10.2., 10.3., 12.2. un 12.3. apakšpunktā noteikto.
5. Lai segtu profesionālās izglītības iegūšanai nepieciešamos izdevumus, par kuriem saskaņā ar Sociālo pakalpojumu un sociālās palīdzības likumu nav paredzēts pabalsts, izglītības iestāde no stipendiju fonda izglītojamam reizi stipendiju piešķiršanas periodā var piešķirt vienreizēju stipendiju, kas nepārsniedz 150,00 *euro*, ja saņemts pilngadīga izglītojamā vai nepilngadīga izglītojamā likumiskā pārstāvja iesniegums, kurā norādīts pamatojums nepieciešamo papildu izdevumu segšanai, un, ja attiecināms, pievienoti pamatojumu apliecinoši dokumenti (trūcīgas ģimenes (personas) vai bāreņa statusu apliecinošs dokuments, izziņa par saņemtās sociālās palīdzības apmēru vai citi dokumenti) un mācību rezultāti atbilst stipendiju saņemšanas nosacījumiem.
6. Ja diviem vai vairākiem izglītojamiem, kuri pretendē uz vienreizēju stipendiju, ir līdzvērtīgi sekmju rādītāji, stipendiju piešķiršanas komisija stipendiju vispirms piešķir:
   1. personai ar invaliditāti;
   2. bārenim vai bez vecāku gādības palikušam izglītojamam;
   3. izglītojamam, kuram vai kura ģimenei pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu noteicis atbilstību trūcīgas ģimenes (personas) statusam;
   4. izglītojamam no ģimenes, kuras aprūpē ir vismaz trīs bērni.
7. Eiropas Sociālā fonda vai citu starptautisko institūciju finansēto programmu un projektu ietvaros papildus stipendijai no dotācijas no vispārējiem ieņēmumiem var noteikt mērķstipendiju no projektu finanšu līdzekļiem.
8. Izglītības iestāde stipendijai paredzēto summu ieskaita stipendijas saņēmēja bankas kontā:
   1. pirmajā mēnesī pēc mācību uzsākšanas un turpmāk reizi mēnesī;
   2. ne vēlāk kā nedēļu pēc vasaras brīvlaika sākuma.
9. Ja izglītojamais tiek atskaitīts no izglītojamo skaita līdz izglītības iestādes vadītāja attiecīgā mēneša rīkojumam par stipendiju piešķiršanu, tad viņam stipendiju konkrētajā mēnesī neizmaksā.
10. Paaugstinātās stipendijas apmērs, ko izglītojamam nosaka saskaņā ar šī nolikuma 12.punktu, viena mācību gada dažādos mēnešos var būt atšķirīgs, ņemot vērā izglītojamo skaitu, kuri pretendē uz paaugstināto stipendiju attiecīgajā mēnesī.
11. Izglītības iestādes izglītojamai grūtniecības un dzemdību atvaļinājuma laikā piešķir minimālo ikmēneša stipendiju, pamatojoties uz darbnespējas lapu, kas izsniegta darbnespējas apliecināšanu reglamentējošajos normatīvajos aktos noteiktajā kārtībā.
12. Ja izglītības iestādes izglītojamais ir akadēmiskajā atvaļinājumā, viņam stipendiju nepiešķir.
13. Stipendiju komisijas sēdes notiek līdz katra mēneša piecpadsmitajam datuma.
14. Stipendijas tiek izmaksātas ne vēlāk kā trīs darba dienu laikā pēc stipendiju komisijas sēdes attiecīgajā mēnesī.

**III. Stipendiju piešķiršanas komisija**

1. Katra mācību gada sākumā izglītības iestādes vadītājs ar rīkojumu nosaka stipendiju piešķiršanas komisiju (turpmāk – komisija) šādā sastāvā:
   1. komisijas priekšsēdētājs – direktora vietnieks izglītības jomā;
   2. komisijas priekšsēdētāja vietnieki – struktūrvienību vadītāji;
   3. komisijas locekļi ‒ kursu/grupu audzinātāji;
   4. komisijas locekļi bez balsstiesībām ‒ galvenais grāmatvedis, divi izglītojamo pašpārvaldes pārstāvji, lietvedis (komisijas sekretārs).
2. Komisijas sēde var notikt, ja tajā piedalās vairāk nekā puse komisijas locekļu.
3. Komisija izvērtē un sniedz priekšlikumu izglītības iestādes vadītājam par izglītojamam piešķiramo stipendiju.
4. Izglītības iestāde stipendijas piešķir un izmaksā saskaņā ar izglītības iestādes vadītāja vai viņa pilnvarotas personas rīkojumu.
5. Komisijas sēdes komisijas priekšsēdētājs sasauc vienu reizi mēnesī un tās tiek protokolētas.

**IV. Noslēguma jautājumi**

1. Atzīt par spēku zaudējušiem izglītības iestādes 2023.gada 1.septembra iekšējos noteikumus Nr.1.13/2 “Stipendiju piešķiršanas nolikums”.
2. Noteikumi stājas spēkā 2025.gada 1.janvārī.

Direktors (\*paraksts) R. Arbidāns

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU